CELEX: 32018D1921
Language: da
Date: 2018-12-04 00:00:00
Title: Rådets gennemførelsesafgørelse (EU) 2018/1921 af 4. december 2018 om ændring af gennemførelsesafgørelse 2013/191/EU om tilladelse til Letland til at indføre en særlig foranstaltning, der fraviger artikel 26, stk. 1, litra a), og artikel 168 og 168a i Rådets direktiv 2006/112/EF om det fælles merværdiafgiftssystem

7.12.2018   
               
               
                  DA
               
               
                  Den Europæiske Unions Tidende
               
               
                  L 311/36
               
            
         RÅDETS GENNEMFØRELSESAFGØRELSE (EU) 2018/1921
         af 4. december 2018
         om ændring af gennemførelsesafgørelse 2013/191/EU om tilladelse til Letland til at indføre en særlig foranstaltning, der fraviger artikel 26, stk. 1, litra a), og artikel 168 og 168a i Rådets direktiv 2006/112/EF om det fælles merværdiafgiftssystem
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395, stk. 1,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Letland fik ved Rådets gennemførelsesafgørelse 2013/191/EU (2) tilladelse til at indføre en særlig foranstaltning, der fraviger artikel 26, stk. 1, litra a), og artikel 168 og 168a i Rådets direktiv 2006/112/EF (»den særlige foranstaltning«). Tilladelsen til at anvende den særlige foranstaltning blev efterfølgende ændret og forlænget indtil 31. december 2018 ved Rådets gennemførelsesafgørelse (EU) 2015/2429 (3).
                  
               
                     (2)
                  
                  
                     Den særlige foranstaltning begrænser fradragsretten for moms til 50 % ved erhvervelse, leasing, erhvervelse inden for Fællesskabet og import af personbiler med en tilladt totalvægt på højst 3 500 kg og med højst otte siddepladser foruden førerens samt ved udgifter til vedligeholdelsen og reparation af samt brændstof til sådanne personbiler.
                  
               
                     (3)
                  
                  
                     Ved brev registreret i Kommissionen den 20. juni 2018 anmodede Letland om tilladelse til fortsat at anvende den særlige foranstaltning, med henblik på at begrænse fradragsretten for udgifter til visse personbiler, der ikke udelukkende anvendes til erhvervsmæssige formål.
                  
               
                     (4)
                  
                  
                     Kommissionen videresendte Letlands anmodning til de øvrige medlemsstater ved brev af 7. september 2018. Kommissionen meddelte ved brev af 10. september 2018 Letland, at den rådede over alle de oplysninger, som den fandt nødvendige for at kunne vurdere anmodningen.
                  
               
                     (5)
                  
                  
                     Letland har i overensstemmelse med artikel 6, stk. 2, i gennemførelsesafgørelse (EU) 2015/2429 indgivet en rapport indeholdende en vurdering af procentsatsen for momsfradraget. Letland anfører med udgangspunkt i de foreliggende oplysninger, at en begrænsning på 50 % fortsat er berettiget og hensigtsmæssig.
                  
               
                     (6)
                  
                  
                     Forlængelsen af den særlige foranstaltning bør begrænses i tid, så der kan foretages en vurdering af dens nødvendighed og effektivitet samt af procentsatsens hensigtsmæssighed. I betragtning af den særlige foranstaltnings positive virkninger på skatteydernes og skatteforvaltningernes administrative byrde bør Letland gives tillades til fortsat at anvende den særlige foranstaltning i en begrænset periode frem til den 31. december 2021.
                  
               
                     (7)
                  
                  
                     Såfremt Letland mener, at det er nødvendigt at forlænge den særlige foranstaltning ud over 2021, bør Letland senest den 31. marts 2021 sammen med en anmodning om forlængelse indgive en rapport til Kommissionen med en vurdering af den anvendte procentsats.
                  
               
                     (8)
                  
                  
                     Den særlige foranstaltning vil kun i ubetydelig grad påvirke de samlede indtægter fra afgifter, der opkræves ved det endelige forbrug, og får ingen negative virkninger på Unionens egne indtægter hidrørende fra moms.
                  
               
                     (9)
                  
                  
                     Gennemførelsesafgørelse 2013/191/EU bør derfor ændres —
                  
               VEDTAGET DENNE AFGØRELSE:
         
            Artikel 1
            Artikel 6 i gennemførelsesafgørelse 2013/191/EU affattes således:
            
               
                  »Artikel 6
                  
                     1.   Denne afgørelse anvendes fra den 1. januar 2016 og udløber den 31. december 2021.
                  
                  
                     2.   En eventuel anmodning om forlængelse af tilladelsen fastsat i denne afgørelse skal indgives til Kommissionen senest den 31. marts 2021 og skal ledsages af en rapport, som indeholder en vurdering af den procentsats, der er fastsat i artikel 1.«
                  
               
            
         
         
            Artikel 2
            Denne afgørelse får virkning på dagen for meddelelsen.
            Den anvendes fra den 1. januar 2019.
         
         
            Artikel 3
            Denne afgørelse er rettet til Republikken Letland.
         
         
            Udfærdiget i Bruxelles, den 4. december 2018
            
               
                  På Rådets vegne
               
               H. LÖGER
               
                  Formand
               
            
         
         
            (1)  EUT L 347 af 11.12.2006, s. 1.
         
            (2)  Rådets gennemførelsesafgørelse 2013/191/EU af 22. april 2013 om tilladelse til Letland til at indføre en særlig foranstaltning, der fraviger artikel 26, stk. 1, litra a), og artikel 168 og 168a i Rådets direktiv 2006/112/EF om det fælles merværdiafgiftssystem (EUT L 113 af 25.4.2013, s. 11).
         
            (3)  Rådets gennemførelsesafgørelse (EU) 2015/2429 af 10. december 2015 om tilladelse til Letland til at indføre en særlig foranstaltning, der fraviger artikel 26, stk. 1, litra a), og artikel 168 og 168a i Rådets direktiv 2006/112/EF om det fælles merværdiafgiftssystem (EUT L 334 af 22.12.2015, s. 15).